In die geval van eerstejaar merietebeurse word die werklike gemiddelde van ŉ voornemende student se finale Graad 12-eksamen (bereken uit die kombinasie van 6 beste vakke wat toegang verleen tot Baccalaureus-studies aan ŉ universiteit, uitgesluit Lewensoriëntering en Wiskunde Vraestel 3), soos deur die onderskeie onderwysdepartemente aangegee.
Op hierdie wyse word die toekenningsbedrae aan die hand van 'n algoritme met 'n gegewe begrotingsbedrag en die vasgestelde beursparameters bereken na registrasie en uitslae bekend is.
Die volgende meriete-kategorie vir eerstejaar-meriete is van toepassing:
​Matriek Gemiddeld % korting op basiese studiegelde (uitgesluit module kostes)
90% en hoër * 40%
Die persentasie korting hang af van die getal kwalifiserende kandidate, en die bedrag beskikbaar vir merietebeurse.
Let wel: Eerstejaarstudente wat hul skooleindeksamen buite 'n provinsiale onderwysdepartement afgelê het (uitgesluit die IEB-eksamen), moet ŉ gesertifiseerde afskrif van hul finale Graad 12-eksamen by die Sentrum vir Voorgraadse Beurse en Lenings
inhandig. Die onus rus op studente om teen Junie van die betrokke akademiese jaar waarin hulle op die merietebeurs geregtig is, op hulle rekeningstate te kontroleer of die merietebeurs daarop aangedui word. Indien die merietebeurs in op hulle rekeningstate aangedui word nie, moet die inligting onder die Sentrum vir Voorgraadse Beurse en Lenings se aandag gebring word voor einde Augustus; anders verval die studente se aanspraak op die merietebeurs.
​Senior merietebeurse word toegeken aan die top-5%-presteerders per fakulteit op voorwaarde dat kandidate 'n geweegde gemiddeld van minstens 75% in hul voorafgaande akademiese jaar moes behaal. Kwalifiserende studente ontvang 'n korting van 20% op hul basiese studiegeld (uitgesluit module-kostes). Die persentasie van toppresteerders per fakulteite mag aangepas word na gelang van die beskikbare US-beursebegroting.
Vereistes vir die Senior Merietebeurse
Kandidate vir die Senior Merietebeurse moet:
senior voorgraadse studente van die Universiteit wees;
voltydse studente van die Universiteit wees;
'n gepaste graadprogram volg;
die volle getal modules wat vir die betrokke studiejaar voorgeskryf word, volg; en
studente wat aan ander instellings gestudeer het, moet hul resultate inhandig by die Sentrum vir Voorgraadse Beurse en Lenings.
Skaal vir Senior Merietebeurse
Die volgende skaal is van toepassing op Senior Merietebeurse:
Geweegde gemiddelde % korting op studiegelde (uitgesluit modulekoste)
Top 5% per fakulteit op voorwaarde dat kandidate se geweegde gemiddeld nie minder as 75% is nie. * 20%
*Die persentasie korting hang af van die aantal kwalifiserende kandidate, en die bedrag beskikbaar vir Senior Merietebeurse.
Let wel: Die onus rus op senior studente om teen Junie van die betrokke akademiese jaar waarin hulle op die merietebeurs geregtig is op hulle rekeningstate te kontroleer of die merietebeurs daarop aangedui word. Indien die merietebeurse nie op die studente se rekeningstate aangedui word nie, moet die inligting onder die Sentrum vir Voorgraadse Beurse en Lenings se aandag gebring word voor einde Augustus; anders verval hulle aanspraak op die merietebeurs.
Kansellering van Senior Merietebeurse
Studente wat hul studies gedurende die eerste semester staak, se merietebeurse sal gekanselleer word.
Die Universiteit bied ook beurslenings aan as finansiële hulp vir behoeftige studente.
Om te verseker dat jou aansoek vir finansiële ondersteuning oorweeg word deur Universiteit Stellenbosch en NSFAS, word jy sterk aangemoedig om by beide instellings aansoek te doen. (Let op: NSFAS fondse nie gewaarborg is nie, dus is dit krities belangrik dat alle studente ook by Universiteit Stellenbosch aansoek doen vir finansiële ondersteuning).
Volg die NSFAS skakel: http://www.nsfas.org.za​
31 Augustus vir alle beurse en beurslenings deur die Universiteit geadministreer. Laaste dag vir dokumente indien is​ 11 September 2017. Geen onvolledige dokumente sal aanvaar word na hierdie datum